Κανονισμός (ΕΚ) αριθ. 1637/2001 της Επιτροπής

της 23ης Ιουλίου 2001

για την τροποποίηση του κανονισμού (ΕΟΚ) αριθ. 3880/91 του Συμβουλίου σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοδυτικό Ατλαντικό

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (EΟΚ) αριθ. 3880/91 του Συμβουλίου, της 17ης Δεκεμβρίου 1991, σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοανατολικό Ατλαντικό(1), και ιδίως το άρθρο 2 παράγραφος 3 και το άρθρο 4,

Εκτιμώντας τα ακόλουθα:

(1) Κατά την ένατη διάσκεψη των συμβαλλομένων μερών στη σύμβαση για το διεθνές εμπόριο απειλουμένων ειδών (CITES), το 1994, ζητήθηκε να αναληφθεί η παρακολούθηση των στοιχείων αλίευσης και εμπορίου των ελασμοβραγχίων (καρχαρίες, σελάχια, ράγιες) από τον Οργανισμό Επισιτισμού και Γεωργίας των Ηνωμένων Εθνών (FAO) καθώς και από τους περιφερειακούς οργανισμούς αλιείας.

(2) Κατά την 87η καταστατική του συνεδρίαση, το 1999, το Διεθνές Συμβούλιο για την Εξερεύνηση της Θάλασσας (ICES) αποφάσισε να εγκρίνει τις ομαδοποιήσεις των ειδών όσον αφορά τους ελασμοβράγχιους ιχθύες, όπως αυτές περιγράφονται στην έκθεση της ομάδας μελέτης των ελασμοβράγχιων ειδών καθώς και να καλέσει τον FAO να συμπεριλάβει τα εν λόγω είδη στο ερωτηματολόγιό του Statlant 27A σχετικά με τις στατιστικές για τις αλιεύσεις στο Βορειοανατολικό Ατλαντικό.

(3) Το ICES επεξέτεινε τον κατάλογο ειδών για τα οποία οι αλιεύσεις στον Βορειοανατολικό Ατλαντικό εγγράφονται στη βάση δεδομένων του και, ως εκ τούτου, τα κράτη μέλη πρέπει να παροτρυνθούν για την υποβολή διαθέσιμων στατιστικών όσον αφορά τις αλιεύσεις των εν λόγω πρόσθετων ειδών.

(4) Στο άρθρο 4 παράγραφος 2 του κανονισμού (ΕΟΚ) αριθ. 3880/91 προβλέπεται ότι τα κράτη μέλη, ύστερα από συμφωνία με την Eurostat, μπορούν να υποβάλουν στοιχεία με διαφορετική μορφή ή σε διαφορετικό τρόπο από τα οριζόμενα στο παράρτημα IV του κανονισμού.

(5) Διάφορα κράτη μέλη αιτήθηκαν την υποβολή στοιχείων με διαφορετική μορφή ή σε διαφορετικό μέσο από τα οριζόμενα στο παράρτημα IV του κανονισμού (ΕΟΚ) αριθ. 3880/91 (που αντιστοιχεί στα προαναφερθέντα ερωτηματολόγια Statlant).

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής γεωργικής στατιστικής που θεσπίσθηκε με την απόφαση 72/279/ΕΟΚ του Συμβουλίου(2),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα I του κανονισμού (ΕΟΚ) αριθ. 3880/91 αντικαθίσταται από το παράρτημα I του παρόντος κανονισμού.

Άρθρο 2

Τα κράτη μέλη μπορούν να υποβάλλουν στοιχεία σύμφωνα με το μορφότυπο που περιγράφεται στο παράρτημα II του παρόντος κανονισμού.

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 2001.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 365 της 31.12.1991, σ. 1.

(2) ΕΕ L 179 της 7.8.1972, σ. 1.

ΠΑΡΑΡΤΗΜΑ I

ΚΑΤΑΛΟΓΟΣ ΤΩΝ ΕΙΔΩΝ ΠΟΥ ΕΧΟΥΝ ΚΑΤΑΓΡΑΦΕΙ ΣΤΙΣ ΣΤΑΤΙΣΤΙΚΕΣ ΕΜΠΟΡΙΚΩΝ ΑΛΙΕΥΣΕΩΝ ΤΟΥ ΒΟΡΕΙΟΑΝΑΤΟΛΙΚΟΥ ΑΤΛΑΝΤΙΚΟΥ

Τα κράτη μέλη οφείλουν να αναφέρουν τις αλιεύσεις όλων των ειδών που φέρουν αστερίσκο (*). Η υποβολή εκθέσεων σχετικά με τις αλιεύσεις των υπόλοιπων ειδών είναι προαιρετική, καθόσον αφορά την αναγνώριση των μεμονωμένων ειδών. Στις περιπτώσεις όμως όπου δεν υποβάλλονται στοιχεία για τα μεμονωμένα είδη, τα στοιχεία αυτά θα συγκεντρώνονται σε αθροιστικές κατηγορίες. Τα κράτη μέλη μπορούν να υποβάλουν στοιχεία για είδη που δεν περιλαμβάνονται στον κατάλογο, υπό την προϋπόθεση ότι τα είδη αυτά είναι σαφώς προσδιορισμένα.

Σημείωση:

η σύντμηση "π.δ.κ.α." σημαίνει "που δεν κατατάσσονται αλλού".

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

ΜΟΡΦΟΤΥΠΟ ΥΠΟΒΟΛΗΣ ΜΕ ΜΑΓΝΗΤΙΚΑ ΜΕΣΑ ΤΩΝ ΣΤΟΙΧΕΙΩΝ ΓΙΑ ΤΙΣ ΑΛΙΕΥΣΕΙΣ ΣΤΟ ΒΟΡΕΙΟΑΝΑΤΟΛΙΚΟ ΑΤΛΑΝΤΙΚΟ

A. ΜΟΡΦΟΤΥΠΟ ΚΩΔΙΚΟΠΟΙΗΣΗΣ

Τα στοιχεία πρέπει να υποβάλλονται ως εγγραφές μεταβλητού μήκους με διπλή στιγμή (:) μεταξύ των πεδίων της εγγραφής. Κάθε εγγραφή πρέπει να περιλαμβάνει τα ακόλουθα πεδία:

>ΘΕΣΗ ΠΙΝΑΚΑ>

α) Τα αλιεύματα καταγράφονται σε ισοδύναμο ζωντανού βάρους εκφορτώσεων, στρογγυλευμένο στον πλησιέστερο μετρικό τόνο.

β) Οι ποσότητες κάτω της μισής μονάδας καταγράφονται ως "-1".

γ) Κωδικοί χωρών:

Aυστρία AUT

Bέλγιο BEL

Δανία DNK

Φινλανδία FIN

Γαλλία FRA

Γερμανία DEU

Ελλάδα GRC

Iρλανδία IRL

Iταλία ITA

Λουξεμβούργο LUX

Κάτω Χώρες NLD

Πορτογαλία PRT

Ισπανία ESP

Σουηδία SWE

Ηνωμένο Βασίλειο GBR

Αγγλία και Ουαλία GBRA

Σκωτία GBRB

Βόρεια Ιρλανδία GBRC

Iσλανδία ISL

Nορβηγία NOR

Bουλγαρία BGR

Κύπρος CYP

Τσεχική Δημοκρατία CZE

Eσθονία EST

Ουγγαρία HUN

Λετονία LVA

Λιθουανία LTU

Μάλτα MLT

Πολωνία POL

Ρουμανία ROM

Σλοβακική Δημοκρατία SVK

Σλοβενία SVN

Tουρκία TUR

B. ΜΕΘΟΔΟΣ ΥΠΟΒΟΛΗΣ ΤΩΝ ΣΤΟΙΧΕΙΩΝ ΣΤΗΝ ΕΥΡΩΠΑΪΚΗ ΕΠΙΤΡΟΠΗ

Εφόσον είναι δυνατόν, τα στοιχεία πρέπει να υποβάλλονται σε ηλεκτρονικό μορφότυπο (π.χ. ως συνημμένο ηλεκτρονικού μηνύματος). Σε αντίθετη περίπτωση, θα γίνεται δεκτή η υποβολή του αρχείου σε δισκέτα 3,5" HD.